Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiek izdarīti grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā, paredzot:* rezerves zemes fondā ieskaitītās zemes vienības– Daugavpilī un Priekuļu novadā, saglabāt valsts īpašumā un reģistrēt zemesgrāmatā uz valsts vārda Finanšu ministrijas personā;
* precizēt valstij piekritīgās zemes vienības Sarmas ielā 6, Grobiņā, Grobiņas novadā, platību.
* svītrot no rīkojuma zemes vienību Madonas ielā 28C, Jēkabpilī.

Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17.panta ceturtā daļa.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts, 6.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta ceturto daļu, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”.Ministru kabinets nav izdevis rīkojumu par zemes reformas pabeigšanu Daugavpils pilsētā, kā arī nav izdots Ministru kabineta rīkojums par zemes reformas pabeigšanu Priekuļu novadā.Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā. Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts), kas paredz veikt šādus grozījumus Ministru kabineta 2010.gada 31.maija rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā” (turpmāk- Rīkojums Nr.297) 11.pielikumā:1. Rīkojuma projekta 1.punkts paredz precizēt Rīkojuma Nr.297 11.pielikuma 693.punktā iekļautās zemes vienības platību, kas piekrīt valstij.Ar Rīkojumu Nr.297 zemes vienība (zemes vienības kadastra apzīmējums 6409 001 0140) 0,1809 ha platībā **–** Sarmas ielā 6, Grobiņā, Grobiņas novadā, ir saglabāta valsts īpašumā, lai to normatīvajos aktos noteiktajā kārtībā reģistrētu zemesgrāmatā uz valsts vārda Finanšu ministrijas personā. Zemes vienībai Nekustamā īpašuma valsts kadastra informācijas sistēmā noteikts statuss – „valstij piekritīgā zeme”. Zemes vienība atrodas Finanšu ministrijas tiesiskajā valdījumā. Izskatot valsts akciju sabiedrības “Valsts nekustamie īpašumi” iesniegumu par platības noteikšanu uz zemes vienības esošās garāžas uzturēšanai, Grobiņas novada dome pamatojoties uz 2013.gada 14.jūnija lēmumu Nr.13, veica vairāku zemesgabalu sadali un apvienošanu, kā rezultātā tika noteiktas valstij piekritīgās zemes vienības robežas un platība 0,3825 ha platībā. Valstij piekritīgās zemes vienības platība ir tikusi precizēta to kadastrāli uzmērot, rezultātā izveidota valstij piekritīga zemes vienība ar kadastra apzīmējumu 6409 001 0172 ar 0,3908 ha platību Sarmas ielā 6, Grobiņā, Grobiņas novadā un reģistrēta Nekustamā īpašuma valsts kadastra informācijas sistēmā.Saskaņā ar Rīkojuma Nr.297 14.punktā noteikto, ja, apvienojot vai sadalot šajā rīkojumā minētās zemes vienības, tiek izveidotas jaunas zemes vienības, Ministru kabinets par to piederību vai piekritību atkārtoti nelemj. Šā rīkojuma [1.](https://likumi.lv/doc.php?id=211268#p1), [2.](https://likumi.lv/doc.php?id=211268#p2), [3.](https://likumi.lv/doc.php?id=211268#p3), [4.](https://likumi.lv/doc.php?id=211268#p4), [5.](https://likumi.lv/doc.php?id=211268#p5), [6.](https://likumi.lv/doc.php?id=211268#p6), [7.](https://likumi.lv/doc.php?id=211268#p7), [8.](https://likumi.lv/doc.php?id=211268#p8), [9.](https://likumi.lv/doc.php?id=211268#p9), [10.](https://likumi.lv/doc.php?id=211268#p10) un [11.punktā](https://likumi.lv/doc.php?id=211268#p11) minētās ministrijas un valsts akciju sabiedrība "Privatizācijas aģentūra" jaunizveidotās zemes vienības normatīvajos aktos noteiktajā kārtībā ieraksta zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā, iesniedzot likuma "[Par valsts un pašvaldību zemes īpašuma tiesībām un to nostiprināšanu zemesgrāmatās](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)" [13.panta](https://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas#p13) pirmajā daļā noteiktos dokumentus, kā arī pašvaldības lēmumu ar grafisko pielikumu par zemes vienību apvienošanu vai sadalīšanu.Kurzemes rajona tiesas zemesgrāmatu nodaļas tiesnese, izskatot Finanšu ministrija 31.01.2018. iesniegto nostiprinājuma lūgumu par zemes vienības ar kadastra apzīmējumu 6409 001 0172 0,3908 ha platībā Sarmas ielā 6, Grobiņā, Grobiņas novadā, īpašumtiesību nostiprināšanu uz valsts vārda Finanšu ministrijas personā, nav varējusi nepārprotami konstatēt, ka Rīkojumā Nr.297 (11.pielikums, kārtas Nr.693) norādītā zemes vienība tiešām tiek sadalīta un apvienota, izveidojot jaunu zemes vienību. Ņemot vērā iepriekš minēto, nostiprinājuma lūgums atstāts bez ievērības. Ievērojot iepriekš minēto, kā arī to, ka ar Grobiņas novada domes 2013.gada 14.jūnija lēmumu Nr.13, ir izveidots valstij piekritīgais zemesgabals ar kadastra apzīmējumu 6409 001 0172 Sarmas ielā 6, Grobiņā, Grobiņas novadā, 0,3908 ha platībā, tiesiskās skaidrības nodrošināšanai Rīkojuma Nr.297 11.pielikuma 693. punktu ir nepieciešams aktualizēt atbilstoši faktiskajai situācijai un veiktajām izmaiņām. 2. Rīkojuma projekta 2.punkts paredz svītrot no Rīkojuma Nr.297. 11.pielikuma 2382.punktu- zemes vienību (zemes vienības kadastra apzīmējums 5601 001 2059) 0,0123 ha platībā Madonas ielā 28C, Jēkabpilī.Ar Rīkojumu Nr.297 zemes vienība ir saglabāta valsts īpašumā, lai to normatīvajos aktos noteiktajā kārtībā reģistrētu zemesgrāmatā uz valsts vārda Finanšu ministrijas personā. Zemes vienībai Nekustamā īpašuma valsts kadastra informācijas sistēmā noteikts statuss – „valstij piekritīgā zeme”. Zemes vienība atrodas Finanšu ministrijas tiesiskajā valdījumā. Veicot zemes vienības apsekošanu un kadastrālo uzmērīšanu Finanšu ministrija (valsts akciju sabiedrība “Valsts nekustamie īpašumi”) ir konstatējusi, ka minētā zemes vienība ir neapbūvēta un atbilst starpgabala statusam. Saskaņā ar Publiskas personas mantas atsavināšanas likumā noteikto, ja zemesgabala platība pilsētā ir mazāka par pašvaldības apstiprinātajos apbūves noteikumos paredzēto minimālo apbūves gabala platību vai kura konfigurācija nepieļauj attiecīgā zemesgabala izmantošanu apbūvei, vai kuram nav iespējams nodrošināt pieslēgumu koplietošanas ielai ir zemes starpgabals. Valstij piekritīgās zemes vienības platība ir 0,0124  ha, tai nav iespējams nodrošināt piekļuvi ielai, nedibinot servitūtus caur citiem zemesgabaliem. Saskaņā ar Jēkabpils pilsētas teritorijas izmantošanas un apbūves noteikumiem jaunizveidojamā zemesgabala minimālā platība Jēkabpils pilsētā noteikta robežās no 300 m2 dzīvojamās apbūves teritorijās līdz 2500 m2 smagās rūpniecības objektu apbūves teritorijās.Izvērtējot piegulošo zemes vienību piederību, secināms, ka valstij piekritīgai zemes vienībai piegul Jēkabpils pašvaldībai piederoši zemes īpašumi.Saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas ceturtajam punktam, zemes reformas laikā pašvaldībām piekrīt un uz attiecīgās pašvaldības vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja: tā ir zemes starpgabals atbilstoši Valsts un pašvaldību mantas atsavināšanas likumā noteiktajam un par to pašvaldības dome (padome) ir pieņēmusi lēmumu, ka tā ir starpgabals, izņemot šā likuma [8.pantā](http://likumi.lv/doc.php?id=34595#p8) minēto uz valsts vārda zemesgrāmatā ierakstāmo zemi.Ņemot vērā iepriekš minēto, secināms, ka zemes vienība kļūdaini ir iekļauta Rīkojumā Nr.297, tā nepiekrīt valstij un nav ierakstāma uz valsts vārda Finanšu ministrijas personā, kā arī nav izmantojama Publiskas personas mantas atsavināšanas likumā noteiktā uzdevuma pildīšanai – valsts akciju sabiedrībai “Valsts nekustamie īpašumi” organizēt valsts mantas atsavināšanas procesu un atsavināt apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu.**3.**Rīkojuma projekta 3.punkts paredz papildināt Rīkojuma Nr.297. 11.pielikumu:3.1.  **2945.punktu –** zemes vienību ar kadastra apzīmējumu 0500 039 0411 - **Daugavpilī, 0,0067 ha platībā**. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskas personas īpašumā esošas būves: *saimniecības ēka* (būves kadastra apzīmējums 0500 039 0405 009) un *garāža* (būves kadastra apzīmējums 0500 039 0405 010), kas ierakstītas zemesgrāmatā Daugavpils pilsētas zemesgrāmatas nodalījumā Nr.806, nekustamā īpašuma (nekustamā īpašuma kadastra Nr. 0500 039 0405) Magoņu ielā 1A, Daugavpilī, sastāvā, lēmuma datums: 23.01.2013. Valsts akciju sabiedrībā „Valsts nekustamie īpašumi” 25.04.2014. ar Nr. s/4856 ir reģistrēts būves īpašnieka atsavināšanas ierosinājums.Saskaņā ar 21.08.2014. izdoto Latvijas vēstures arhīva izziņu Nr.5-JP-3343 uz 1940.gada 21.jūliju zemes vienība piederēja fiziskai personai. Daugavpils pilsētas zemes komisija 23.09.2014. izziņā Nr.1-209.14/Z informē, ka Daugavpils pilsētas zemes komisijā netika reģistrēti pieprasījumi īpašuma tiesību atjaunošanai no bijušajiem zemesgabala īpašniekiem vai to mantiniekiem. Likuma „Par zemes reformas pabeigšanu pilsētās” 2.panta pirmajā daļā ir noteikts termiņš līdz kuram Latvijas pilsoņi - dzīvojamās ēkas īpašnieki vai augļu dārza lietotāji, kuriem zeme piešķirta augļu dārza ierīkošanai ar apbūves tiesībām, varēja pieteikties uz zemes iegūšanu īpašumā par maksu, un tas ir līdz 1999.gada 1.martam. Savukārt saskaņā ar likuma „Par zemes reformas pabeigšanu pilsētās” 2.panta trešo daļu, ja dokumenti nav iesniegti šajā likumā noteiktajā termiņā, tiesības izpirkt zemi saskaņā ar zemes reformas likumiem tiek zaudētasŅemot vērā iepriekš minēto zemes vienība piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina iepriekš minētā Daugavpils pilsētas zemes komisijas 23.09.2014. izziņā Nr.1-209.14/Z.3.2. **2946.punktu** – zemes vienību ar kadastra apzīmējumu 4294 003 0069 – “**Mellužas”, Veselavas pagastā, Priekuļu novadā,** 5,6400 ha platībā. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas juridiskas personas īpašumā esošas būves: *mednieku atpūtas namiņš* (būves kadastra apzīmējums 4294 003 0069 001) un *saimniecības ēka* (būves kadastra apzīmējums 4294 003 0069 002), kas ierakstītas zemesgrāmatā Veselavas pagasta zemesgrāmatas nodalījumā Nr.100000442438 nekustamā īpašuma (nekustamā īpašuma kadastra Nr. 42945030001) “Kalna Mellužas” Veselavas pagastā, Priekuļu novadā, sastāvā, lēmuma datums: 03.09.2008.Saskaņā ar Priekuļu novada pašvaldības 13.04.2018. vēstulē Nr.3-4/2018-426 sniegto informāciju, pašvaldībā 06.10.2017.ir saņemts apbūves īpašnieka iesniegums par zemes vienības “Mellužas”, Veselavas pagastā, Priekuļu novadā, atsavināšanu.Vienlaicīgi pašvaldība vēstulē informē, ka, iepazīstoties ar arhīvos pieejamo informāciju, tika konstatēts, ka zemes īpašumu “Mellužas vai “Kalna Mellužas”, Veselavas pagastā, Priekuļu novadā, tiesību atjaunošanu nav pieprasījusi neviena fiziska vai juridiska persona, kurai zeme piederējusi uz 1940.gada 21.jūliju. Tāpat zemes reformas laikā zemes vienība nav piešķirta lietošanā būvju īpašniekam.Ievērojot iepriekš minēto, Priekuļu novada pašvaldība secina, ka tai nav tiesību reģistrēt zemesgrāmatā uz pašvaldības vārda apbūvētu zemesgabalu, un minētais zemesgabals piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu.Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, ievērojot normatīvajos aktos noteiktos atsavināšanas ierobežojumus, tādējādi izbeidzot dalītā īpašuma tiesiskās attiecības un piespiedu nomas attiecības. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platība norādīta atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā risinātie jautājumi skar tiesību subjektus – privātpersonas, kuru ēkas atrodas uz projektā iekļautajām zemes vienībām, un ar kurām slēdzams zemes nomas līgums, un kurām ir tiesības izmantot savas normatīvos aktos noteiktās tiesības realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministre D.Reizniece- Ozola

Bružas 67024927

Vita.Bruzas@vni.lv